અમદાવાદઃ દક્ષિણ ગુજરાત અને સૌરાષ્ટ્ર સિવાય રાજ્યનાં મોટાભાગનાં વિસ્તારોમાં વરસાદની ઘટ છે. પરંતુ, આગામી 48 કલાકમાં બંગાળની ખાડીનાં ઉત્તરના ભાગમાં લો-પ્રેશર સક્રિય થશે, તેમજ હાલમાં દક્ષિણ ગુજરાત ઉત્તર-પૂર્વ મધ્યપ્રદેશ, ઓડિસા તેમજ પાકિસ્તાન અને રાજસ્થાન જેવાં વિસ્તારોમાં અપરએર સાઈક્લોનિક સરક્યુલેશન સક્રિય થયું છે. જેને પગલે 13 જુલાઇથી ગુજરાતનાં મોટાભાગનાં વિસ્તારોમાં મધ્યમથી ભારે વરસાદ થવાની શક્યતા છે. દક્ષિણ ગુજરાતમાં સર્જાયેલા અપરએર સાઈક્લોનિક સરક્યુુલેશનથી આ વિસ્તારોમાં ભારે વરસાદ પડી રહ્યો છે.